**Obec : Šiatorská Bukovinka**

**Návrh**

Všeobecne záväzné nariadenie

o podmienkach držania a chovu psov na území obce Šiatorská Bukovinka

**č. 01/2021**

Obec Šiatorská Bukovinka v zmysle ustanovenia § 6 a § 4 ods. 3, písm. g) zákona č. 369/1990 Zb. o obecnom zriadení v znení neskorších predpisov a v zmysle § 3 ods. 6, § 4 ods. 5, § 5 a § 6 ods. 3 zákona č. 282/2002 Z. z., ktorým sa upravujú niektoré podmienky držania psov v znení neskorších predpisov, **vydáva**

**VŠEOBECNE ZÁVÄZNÉ NARIADENIE**

o podmienkach držania a chovu psov na území obce Šiatorská Bukovinka

**§ 1**

**Všeobecné ustanovenia**

1/ Účelom tohto nariadenia je zabezpečenie ochrany životného prostredia, verejného poriadku a čistoty v obci úpravou podmienok chovu a vodenia psov, a určením miest s obmedzeným pohybom psov, ako aj úpravou práv a povinností chovateľov a držiteľov psov v súvislosti s chovom psov.

**§ 2**

**Základné ustanovenia**

1/ Toto nariadenie sa vzťahuje na celé katastrálne územie obce Šiatorská Bukovinka.

2/ Toto nariadenie sa nevzťahuje na služobných psov používaných podľa osobitných predpisov.

3/ Na území obce Šiatorská Bukovinka je dovolené chovať alebo držať psov len pri dodržaní platných hygienických, veterinárnych a stavebných všeobecne záväzných právnych predpisov, najmä zákona č. 39/2007 Z. z. o veterinárnej starostlivosti (ďalej len „všeobecne záväzné právne predpisy“), a obmedzení obsiahnutých v tomto všeobecne záväznom nariadení.

4/ Za chov psov sa v zmysle tohto nariadenia považuje aj ich chov na podnikateľské a iné zárobkové účely.

**§ 3**

**Zodpovednosť**

1/ Za psa zodpovedá držiteľ psa, alebo osoba, ktorá psa vedie, alebo nad psom vykonáva dohľad (ust. § 4 ods. 3 zákona č. 282/2002 Z. z., ktorým sa upravujú niektoré podmienky držania psov).

2/ Pri voľnom pohybe psa na verejnom priestranstve musí držiteľ psa zabezpečiť kontrolu správania sa svojho psa tak, aby nemohlo dôjsť k ohrozeniu iných osôb.

**§ 4**

**Evidencia psov.**

1/ Držiteľ psa je povinný prihlásiť psa do evidencie vedenej obcou v súlade s platnou právnou úpravou (ust. § 3 zákona č. 282/2002 Z.z.), a to na Obecný úrad Šiatorská Bukovinka.

2/ Obec vydá držiteľovi zaevidovaného psa evidenčnú známku psa, ktorou držiteľ preukazuje totožnosť psa. Evidenčná známka je neprenosná.

3/ Prvú evidenčnú známku sa poskytne obec bezodplatne. V prípade straty, odcudzenia alebo zničenia známky vydá obec náhradnú známku za úhradu vo výške 1,-- €. Odcudzenie alebo stratu známky je držiteľ povinný do 14 dní odvtedy, čo odcudzenie, zničenie alebo stratu známky zistil, oznámiť obci, kde je pes evidovaný.

4/ Držiteľ psa je povinný nahlásiť obci každú zmenu skutočností a údajov, ktoré sa zapisujú do evidencie, v lehote 30 dní od zmeny týchto skutočností alebo údajov.

**§ 5**

**Zákaz voľného pohybu a vstupu psov**

1/ Voľným pohybom psa je pohyb psa bez vôdzky mimo chovného priestoru alebo zariadenia na chov; za voľný pohyb psa sa nepovažuje pohyb zvláštneho psa bez vôdzky mimo chovného priestoru alebo zariadenia na chov, ak je na základe výcviku ovládaný osobou, ktorá ho vedie.

2/ V intraviláne obce Šiatorská Bukovinka sa zakazuje voľný pohyb psov v nasledujúcich lokalitách: - v celom areáli miestnych cintorínov,

3/ Zakazuje sa vstup so psom na:

a) verejné detské ihriská a pieskoviská,

4/ Tento zákaz sa nevzťahuje na psov ozbrojených zložiek a mestskej polície pri výkone služobných povinnosti a na psov vodiacich nevidiacich občanov.

**§ 6**

**Znečisťovanie verejných priestranstiev psom**

1/ Držiteľ psa, resp. ten, kto psa vedie je povinný

a) zabezpečiť, aby zviera neobťažovalo okolie hlukom, zápachom a výkalmi,

b) na verejne prístupných miestach bezodkladne odstrániť psie výkaly a umiestniť ich do odpadových nádob označených na tento účel tak, aby nedochádzalo k úniku pachu do okolia.

**§ 7**

**Vodenie psov v intraviláne obce**

1/ V intraviláne obce je možné vodiť psov za splnenia nasledujúcich podmienok: - pes musí mať vôdzku a ochranný náhubok.

2/ Držiteľ psa, resp. ten, kto psa vedie je povinný

1. na požiadanie preukázať poverenému zamestnancovi samosprávy zaevidovanie psa evidenčnou známkou,

b) vlastník alebo držiteľ zvieraťa - psa je povinný zabezpečiť opatrenia na zabránenie jeho úteku a neplánovaného alebo nežiaduceho rozmnožovania (zákon č. 39/2007 Z. z.).

c) zabezpečiť, aby zviera nenapadalo alebo osoby alebo nebolo použité na zastrašovanie osôb, s výnimkou psov používaných pri výkone strážnej služby alebo služobných povinností psov ozbrojených zložiek alebo obecnej polície.

3/ Držiteľ psa a ten, kto psa vedie, je povinný oznámiť svoje meno, priezvisko a adresu trvalého pobytu osobe, ktorú pes pohrýzol; ten, kto psa vedie, je povinný oznámiť osobe, ktorú pes pohrýzol, aj meno, priezvisko a adresu trvalého pobytu držiteľa psa. Súčasne je povinný skutočnosť, že pes pohrýzol človeka bez toho, aby bol sám napadnutý alebo vyprovokovaný, ak sa nepoužil v nutnej obrane alebo v krajnej núdzi, oznámiť obci, kde je pes evidovaný.

**§ 8**

**Spoločné a záverečné ustanovenia**

1/ Všetky subjekty, ktoré sú vlastníkmi, držiteľmi, alebo majú v správe nehnuteľnosti, na ktoré sa v zmysle ust. § 5 tohto nariadenia vzťahuje zákaz voľného pohybu psov, alebo zákaz vodenia psov sú povinné v súlade s ust. § 5 ods. 2 zákona č. 282/2002 Z. z., ktorým sa upravujú niektoré podmienky držania psov do 30 dní od účinnosti tohto nariadenia viditeľne označiť miesta, kde je zakázaný vstup so psom, alebo voľný pohyb psov.

2/ Za porušenie povinností vyplývajúcich zo zákona č. 282/2002 Z. z., ktorým sa upravujú niektoré podmienky držania psov, je obec oprávnená uložiť fyzickej osobe za priestupok podľa § 7 ods. 1 a 2 písm. a/ až c/ tohto zákona pokutu až do výšky 165,00 EUR a za priestupok podľa odseku 2 písm. d/ až f/ možno uložiť pokutu do 65,00 EUR.

**§ 9**

**Zrušovacie ustanovenie**

1/ Dňom účinnosti tohto Všeobecne záväzného nariadenia obce Šiatorskej Bukovinka o podmienkach držania a chovu psov na území obce Šiatorská Bukovinka č. 01/2021 sa zrušuje VZN č. 03/2011 o chove a držaní psov.

**§ 10**

**Účinnosť**

1/ Návrh všeobecne záväzného nariadenia bol vyvesený na úradnej tabuli, zverejnené na web stránke obce [www.siatbukovinka.sk](http://www.siatbukovinka.sk) dňa 06.05.2021

2/ Pripomienky k návrhu boli – neboli uplatnené v počte .....

3/ Schválené VZN bolo vyhlásené vyložením na úradnej tabuli a zverejnené na web stránke obce [www.siatbukovinka.sk](http://www.siatbukovinka.sk) dňa 27.05.2021

4/ Toto nariadenie bolo prijaté uznesením č. .../2021Obecného zastupiteľstva v Šiatorskej Bukovinke dňa 27.05.2021

5/ Všeobecne záväzné nariadenie nadobúda účinnosť dňom **14.06.2021**

Ing. Peter Badinka

starosta obce